যশোর ৫ মনিরামপুর আসনের এমপি স্বপন ভট্টাচার্য্যের পুত্র সুপ্রিয় ভট্টাচার্য্য শান্তকে যশোর সিটি হোটেল থেকে এক মহিলা পুলিশসহ আটক করেছে ডিবি পুলিশ। সোমবার বেলা তিনটার দিকে তাদের (০৮ জানুয়ারি) আটক করা হয়। জানা গেছে, স্থানীয় সাংবাদিকরা ঘটনার খবর পেয়ে কোতয়ালি থানায় ছুটে গেলে পুলিশ ঘটনা অস্বীকার করে। এ রিপোর্ট লেখা পর্যন্ত আটককৃতদের ডিবি কার্যালয়ে রাখা হয়েছে। যদিও যশোর থানা গোয়েন্দা পুলিশের ভারপ্রাপ্ত কর্মকর্তা পূর্বপশ্চিমকে বলেছেন, এই ধরনের খবর তার জানা নেই। কিন্তু দায়িত্বশীল সূত্র পূর্বপশ্চিমকে এ বিষয়ে জানিয়েছে, যেহেতু হোটেল নারী পুলিশ সদস্যসহ এমপি পুত্র আটক হয়েছেন। তাই ঘটনাকে ধামাচাপা দেয়ার চর্তুমুখী চাপ সৃষ্টি হয়েছে। তবে পুলিশ এই ঘটনা পুরোপুরি স্বীকারও করেনি আবার অস্বীকারও করেনি। হোটেল কর্তৃপক্ষ অবশ্য ঘটনা নিশ্চিত করেছেন।